Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 3 Pv 447/14/1105	Bratislava V, 20.10.2014
EEČ : 2-12-415-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
XXXXX spoločne s XXXXX, nar. XXXXX, trv. bytom XXXXX XXXXX XXXXX od presne nezisteného času mesiaca júl 2012 do 17.00 hod. dňa 09.08.2012 v Bratislave XXXXX vykonali krádež vecí z bytu XXXXX situovanom na dvanástom poschodí obytného domu a to tak, že bez použitia násilia odcudzili 1 ks pánsky pečatný prsteň zo žltého kovu s čiernym rovným hladkým kameňom z obývačky na poličke, ďalej odcudzili zo skrinky situovanej nad toaletou 3 ks retiazky zo žltého kovu, ktoré boli približne rovnaké z malých očiek, 1 ks prívesok zo žltého kovu so znamením Váhy, 1 ks prívesok zo žltého kovu so zanemením Rak, 1 ks prívesok zo žltého kovu obdĺžnikového tvaru s okrúhlym modrým kamienkom v strede, 1 ks prívesok zo žltého kovu nepravidelného tvaru s okrúhlym červeným kamienkom na jednom boku, 1 ks prsteň zo žltého kovu ako keby prepletený z dvoch častí so srdiečkom, 1 ks prsteň zo žltého kovu s malým nesymetrickým bielym očkom, 1 ks prsteň zo žltého kovu, 1 ks prsteň zo žltého kovu s okrúhlym červeným kamienkom a ozdobou v tvare slzy, 1 pár náušníc zo žltého kovu v tvare kvetu s červeným kamienkom v strede, 1 pár náušníc zo žltého kovu v tvare slzy tiež s červeným kamienkom v strede, čím poškodenej XXXXX, nar. XXXXX, trv. bytom XXXXX XXXXX bola spôsobená škoda na základe vypracovaného znaleckého posudku vo výške 855.36,-€

lebo je nepochybné, že skutok nespáchal obvinený

Odôvodnenie:
          Poverený príslušník PZ XXXXX XXXXX XXXXX uznesením pod sp. zn. XXXXX zo dňa XXXXX v zmysle  § 206 ods. 1 Trestného poriadku vzniesol obvinenie  XXXXX pre prečin krádeže formou spolupáchateľstva podľa § 20 k § 212 ods. 1 Trestného zákona na tom skutkovom základe, ako je uvedené  v predmetnom  uznesení. 

          Dňa 10.09.2014 predložil vyšetrovateľ PZ tunajšej prokuratúre na previerku vyšetrovací spis sp. zn. XXXXX Preskúmaním spisového materiálu som dospel k záveru, že v predmetnej trestnej veci je na mieste  postup podľa § 215 ods. 1 písm. c) Trestného poriadku.

          Podľa § 215 ods. 1 písm. c) Trestného poriadku prokurátor zastaví trestné stíhanie, ak je nepochybné že skutok, pre ktorý sa vedie trestné stíhanie nespáchal obvinený.     

          Podľa § 20 Trestného zákona ak bol trestný čin spáchaný spoločným konaním dvoch alebo viacerých páchateľov (spolupáchatelia), zodpovedá každý z nich, ako keby trestný čin spáchal sám.

          Podľa § 212 ods. 1  Trestného zákona kto si prisvojí cudziu vec tým, že sa jej zmocní a spôsobí tak malú škodu, potrestá sa odňatím slobody až na dva roky.
 
          Obvinený XXXXX vo svojej výpovedi zo dňa 18.02.2014 uviedol, že odmieta k danej veci vypovedať.

         Svedok XXXXX vo svojej výpovedi zo dňa 25.10.2012 uviedol, že dňa XXXXX prišiel do bytu jeho mamy XXXXX XXXXX a pýtal sa ho či nemá nejaké zlato na čo mu povedal že nemá, avšak potom išiel na toaletu kde mala mama uložené v krabičke zlato tak ju zobral a vyšli spolu von z bytu. Vo výpovedi zo dňa 07.11.2013 uviedol, že dobrovoľne vydal XXXXX šperky ktoré vzal z maminho bytu a dodal, že XXXXX tie šperky z bytu neukradol.  
  
        Vzhľadom na vyššie uvedené je zrejmé, že skutok pre ktorý bolo vznesené obvinenie XXXXX nespáchal obvinený z čoho vyplýva, že v danom prípade sú splnené podmienky na postup podľa § 215 ods. 1 písm. c)  Trestného poriadku a preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Bystrík Palovič
prokurátor